
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 998 

14 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται στην οδό Σαχτούρη 50 - 50 Α του ρυμοτομικού 
σχεδίου Πατρών και καθορισμός ειδικών όρων και 


περιορισμών δόμησης αυτού. 1 

Κήρυξη ως αναδασωτέας έκτασης 10,800 στρ. στη θέ¬ 
ση «Βαρκό» περιφέρειας Δ.Δ. Αθανίου Δήμου 
Απολλωνιών Νομού Λευκάδας. 2 

Χαρακτηρισμός ως οικοδομήσιμου, οικοπέδου παντα- 
χόθεν αποκλεισμένου από των οδών του εγκεκρι¬ 
μένου σχεδίου (τυφλού), με αριθ. 109 στο Ο.Τ. 14, 


ιδιοκτησίας Χαρίσκου Νικολάου του Ιωάννη και Χα- 
ρίσκου Νικολάου του Θεοδώρου, στον Ξηροπότα- 
μο Δ. Δράμας. 3 


ΑΠΟΦΑΣΕΙ Σ 

Αριθ. 34989 (1) 

Χαρακτηρισμός ως διατηρητέου κτιρίου που βρίσκεται 
στην οδό Σαχτούρη 50 - 50 Ατού ρυμοτομικού σχεδίου 
Πατρών και καθορισμός ειδικών όρων και περιορι¬ 
σμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τοςτης από 14.7.1999 - Δ' 580), όπως 
αντικαταστάθηκε με την παρ. 2 του άρθρου 3 του ν. 2831/ 
2000 «Τροποποίηση των διατάξεων του ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α' 140). 

2. Τις διατάξεις του άρθρου 90 π.δ./τος 63/2005 (ΦΕΚ Α' 
98) «Κωδικοποίηση της νομοθεσίας για την Κυβέρνηση 
και τα Κυβερνητικά Όργανα». 


3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β' 754/19.5.2004). 

4. Τις διατάξεις της παρ. Βτου άρθρου 1 τουπ.δ/τος28/ 
28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες δια- 
νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» (Α' 9). 

5. Την από 11.3.2004 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την υπ’ αριθμ. ΥΠΕΧΩΔΕ 39722/28.9.2004 ένσταση 
της Μαπα ΙιτιρίΌΐα κατά της αιτιολογικής έκθεσης της 
Δ/νσης. 

7. Το απο 14.7.2005 έγγραφο της Δ/νσης Πολεοδ. Σχε- 
διασμού με παρατηρήσεις στις αντιρρήσεις των ενδιαφε¬ 
ρομένων που περιλαμβάνονται στην υποβληθείσα ένσταση. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Πατρών και ειδικώτε- 
ρα επιτης οδού Σαχτούρη 50 - 50Α φερόμενο ως ιδιοκτη¬ 
σία Μαπα ΙιπρίΌΐΗ, όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:100 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την υπ’ αριθμ. 34989/24.8.2005 
πράξη του και που αντίτυπο του σε φωτοσμίκρυνση δη¬ 
μοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες προ¬ 
σθήκες όχι όμως και τα πάσης φύσεως καθ’ ύψος ή κατ’ ε¬ 
πέκταση προσκτίσματα που αλλοιώνουν το αρχικό κτίριο. 

Ο καθορισμός των προσκτισμάτων αυτών που αλλοι¬ 
ώνουν το αρχικό κτίριο πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 
του κτιρίου για τα οποία η Ε.Π.Α.Ε. έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. 


6. Αιτήσεις για προσθήκη στο ως διατηρητέο κτίριο απο- 
στέλλονταιαπότηνπολεοδομική υπηρεσία, στην αρμόδια Υ¬ 
πηρεσία του Υπουργείου Περιβάλλοντος Χωροταξίας και 
Δημοσίων Έργων, με γνώμη της Ε.Π.Α.Ε., για ειδικές ρυθμί¬ 
σεις, σύμφωνα με τις διατάξεις του άρθρου 4 (παρ. 2) του 
ν. 1577/1985 (Α' 210), όπως τροποποιήθηκε μετηνπαρ. 2 του 
άρθρου 3 του ν. 2831/2000 (Α' 140), εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε.. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. 1835 (2) 

Κήρυξη ως αναδασωτέας έκτασης 10,800 στρ. στη θέση 
«Βαρκό» περιφέρειας Δ.Δ. Αθανίου Δήμου Απολλωνιών 
Νομού Λευκάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: 

α) Των άρθρων 24 και 117 παρ. 3 του Συντάγματος της 
Ελλάδας. 

β) Του ν. 3200/1955 περί διοικητικής αποκέντρωσης 
όπως αυτές τροποποιήθηκαν μεταγενέστερα. 

γ) Του ν. 2503/30.5.1997 «Διοίκηση, οργάνωση, στελέ- 
χωση της Περιφέρειας κλπ» 

δ) Του ν. 998/1979 «περί προστασίας δασών κ.τ.λ.» και 
ειδικότερα του άρθρου 41 παρ Ιδ,του άρθρου 38 παρ. 1. 

ε) Του ν. 3208/2003 «Προστασία δασικών οικοσυστημά¬ 
των, κατάρτιση δασολογίου, ρύθμιση εμπράγματων δι¬ 
καιωμάτων επί δασών και δασικών εν γένει εκτάσεων και 
άλλες διατάξεις». 

2. Τις εξής διαταγές του Υπ. Γεωργίας: 

α) 160417/1180/8.7.1980 

β) 182447/3049/24.9.1980. 

3. Την υπ’ αριθμ. 1632/14.7.2005 πρόταση της αρμόδιας 
Διεύθυνσης Δασών Λευκάδας σχετικά με την κήρυξη ως 
αναδασωτέας της αναφερόμενης στο θέμα έκτασης. 


4. Τις διατάξει του ν. 3208/2003, αποφασίζουμε: 
Κηρύσσουμε ως αναδασωτέα την δασική έκταση εμβα- 
δού 10,800 στρ (δέκα στρεμμάτων και οχτακοσιών χιλιο¬ 
στών του στρέμματος). Η έκταση αυτή που βρίσκεται 
στην θέση «Βαρκό», περιφέρειας Δ.Δ. Αθανίου, Δήμου Α¬ 
πολλωνιών Νομού Λευκάδας, απεικονίζεται με τα στοι¬ 
χεία Α,Β,Γ.Ν,Ξ,Α στο προσαρτημένο στην παρούσα α¬ 

πόφασή μας διάγραμμα το οποίο αποτελεί αναπόσπαστο 
μέρος αυτής και έχει όρια: 

Βόρεια: Με αγρό 
Νότια: Με δασική έκταση 
Ανατολικά: Με δασική έκταση 
Δυτικά: Με δασική έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση 
και η αποκατάσταση της καταστραφείσης κατά το 
χρονικό διάστημα μετά το έτος 1998 από παράνομη 
εκχέρσωση δασικής βλάστησης αποτελούμενης από 
αείφυλλα πλατύφυλλα (η υπόψη έκταση πριν τη κατα¬ 
στροφή της αποτελούσε δασική έκταση αείφυλλων 
πλατύφυλλων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 5 Αυγούστου 2005 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 




ΕΛΛΗΝΙΚΗ ΔΗΜΟΚΡΑΤΙΑ ΤΟΠΟΓΡΑΦΙΚΟ ΔΙΑΓΡΑΜΜΑ Ανήκει στην αριθ).$$?χ. απόφαση του 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ Δασική ς έκταση ς που καταστράφηκε π αράνομα 10,800 στρ Γενικού Γραμματέα Περιφέρειας Ιονίων Νήσων 

ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΣ θέση «Βαρκό» Δ.Δ. Αθανίου 

ΔΙΕΥΘΥΝΣΗ ΔΑΣΩΝ (Ν. ΛΕΥΚΑΔΑΣ) Δ ήμου Απολλωνιών 

ΚΛΙΜΑΚΑ 1:2000 

Αριθ.Δ.Π. -Π. 1851 (3) 

Χαρακτηρισμός ως οικοδομήσιμου, οικοπέδου πανταχό- 
θεν αποκλεισμένου από των οδών του εγκεκριμένου 
σχεδίου (τυφλού), με αριθ. 109 στο Ο.Τ. 14, ιδιοκτη¬ 
σίας Χαρίσκου Νικολάου του Ιωάννη και Χαρίσκου Νι¬ 
κολάου του Θεοδώρου, στονΞηροπόταμο Δ. Δράμας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Το π.δ. 30/1996 (ΦΕΚ Α' 21/2.2.1996) «Κώδικας Νο¬ 
μαρχιακής Αυτοδιοίκησης». 

2. Τις διατάξεις του ν.δ/τοςτης 17ης Ιουλίου 1923 «περί 
σχεδίων πόλεων, κωμών κ.λ.π.» όπως μεταγενέστερα 
τροποποιήθηκαν και συμπληρώθηκαν. 

3. Το ν. 1577/1985 όπως τροποποιήθηκε και ισχύει 
σήμερα. 

4. Το ν. 1337/1983 όπως τροποποιήθηκε και ισχύει 
σήμερα. 

5. Την αίτηση των Χαρίσκου Νικολάου του Ιωάννη και 
Χαρίσκου Νικολάου του Θεοδώρου. 

6. Την υπ’ αριθμ. 7/2005 γνωμοδότηση του Συμβουλίου 
ΠΕ.ΧΩ. Ν. Δράμας, αποφασίζουμε: 


1. Χαρακτηρίζουμε ως οικοδομήσιμο το οικόπεδο με αριθ. 
109 που βρίσκεται στο Ο.Τ. 14 του εγκεκριμένου Ρ.Σ. Ξηρο- 
ποτάμου του Δ. Δράμας, Ν. Δράμας, (το οποίο υπάγεται 
στις διατάξεις της παρ. 5, άρθ. 43-45 του ν.δ. του 1923). 

2. Ορίζουμε όρους δόμησης, ειδικά για το οικόπεδο αυτό: 

- Συντελεστή Δόμησης: 0,70 

- Μέγιστο επιτρεπόμενο ποσοστό κάλυψης: 70% 

- Μέγιστο επιτρεπόμενο ύψος: 7,50 μ. ή 9,5 μ. σε περί¬ 
πτωση κατασκευής στέγης (συμπεριλαμβανομένης της 
στέγης). 

- Αποστάσεις από τα όρια: κατά Γ.Ο.Κ. 

3. Η απόφαση αυτή ισχύει από την ημέρα της δημοσί¬ 
ευσής της. 

4. Από την απόφαση αυτή δεν προκαλείται δαπάνη σε 
βάρος του Κρατικού ή του προϋπολογισμού της Νομαρ¬ 
χιακής Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 9 Μαΐου 2005 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

